**ΡΑΨΩΔΙΑ Χ (247-394)**

**Α΄ φάση μονομαχίας Αχιλλέα Έκτορα**

Το κείμενο μας αρχίζει από το σημείο που η Αθηνά ως Διήφοβος (**ενανθρώπιση**) έχει ξεγελάσει τον Έκτορα . Η μονομαχία αρχίζει με τον τυπικό διάλογο μεταξύ των αντιπάλων για τους όρους της μονομαχίας. Ο Έκτορας ζητά να συμφωνήσαν για τον σεβασμό του νεκρού σώματος του ηττημένου. Ο Αχιλλέας όμως διαφωνεί έντονα ( **προοικονομία** της σκύλευσης του νεκρού Έκτορα.

**Στιχ. 260** *άγριο βλέμμα* προοικονομείται η αρνητική απάντηση του Αχιλλέα

**Στιχ. 275-76** *κι η Αθηνά το παίρνει και από τον Έκτορα κρυφά το δίδει του Αχιλλέως*. Εδώ η Αθηνά **εξαπατά** φανερά τον Έκτορα βοηθώντας απροκάλυπτα τον Αχιλλέα. Οι θεοί στην Ιλιάδα συχνά είναι **ανήθικοι και άδικοι (ανθρωπομορφισμός**). Αντίστοιχη ήταν και η συμπεριφορά του Απόλλωνα απέναντι στον Πάτροκλο στη ραψωδία Π.

**Στιχ. 283-84** *Δεν φεύγω εγώ, την λόγχην σου στες πλάτες να μου εμπήξεις,  
αλλά στο στήθος, που άντικρυς προβάλλω, πέρασέ την*: ηρωικό ιδεώδες . Ο Έκτορας θεωρεί προσβλητικό να πεθάνει με τη λόγχη στην πλάτη πράγμα που σημαίνει ότι έφευγε. (Θυμίζει το «ταν η επι τας» των αρχαίων Σπαρτιατών)

**Στιχ. 294-95** ο Έκτορας έχει ξεγελαστεί από την Αθηνά και το καταλαβαίνει όταν φωνάζει για βοήθεια τον Διήφοβο-Αθηνά κι αυτός δεν είναι εκεί.

**Β φάση της μονομαχίας**

Τότε συνειδητοποιεί ότι το τέλος του έρχεται κι ότι η θεά τον ξεγέλασε

**Στιχ. 299** *η Αθηνά μ' ετύφλωσε με δόλον*. Ο Έκτορας παρότι έχει καταλάβει ότι θέλημα των θεών είναι να πεθάνει μένει πιστός **στο ηρωικό ιδεώδες** και θα παλέψει για την υστεροφημία του ( στιχ. 305)

**Στιχ. 308-311 ομηρική παρομοίωση** ( να την αναλύσετε)

* Η παρομοίωση προσφέρει (λειτουργικός ρόλος): Ποικίλλει και εμπλουτίζει την αφήγηση και την περιγραφή
* Ζωντανεύει εικόνες, φωτίζει γεγονότα και ψυχικές καταστάσεις
* Κόβει τη δράση για να την εντείνει στη συνέχεια
* Εισάγει στοιχεία της απλής φυσικής ζωής και ξεκουράζει για λίγο τον ακροατή

( Αποτελεί επιχείρημα όσων αμφισβητούν την τυφλότητα του Ομήρου)

**317-319 παρομοίωση**

**324-329**: το θανατηφόρο χτύπημα του Αχιλλέα.

Ο ποιητής φροντίζει ώστε το χτύπημα να μην επιφέρει ακαριαίο θάνατο για να μπορέσει ο Έκτορας να πει τα τελευταία του λόγια. Ο Έκτορας ζητά να μη σκυλευτεί το σώμα του υποσχόμενος πλούσια λύτρα. Ο Αχιλλέας απαντά **με πρωτοφανή σκληρότητα και με υβριστικά λόγια**. Ο Έκτορας στα τελευταία του λόγια προοικονομεί τον θάνατο του Αχιλλέα ως απάντηση στην ύβρη που διαπράττει ο Αχιλλέας μπροστά στον ετοιμοθάνατο Έκτορα.

**Στιχ. 363** *από τα μέλη του η ψυχή κατέβαινε στον Άδην*·οι άνθρωποι της ομηρικής εποχής πίστευαν ότι η ψυχή ήταν αθάνατη και κατέβαινε στον Άδη μετά το θάνατο. Η εικόνα της θλιμμένης ψυχής τονίζει την αγάπη του ομηρικού ανθρώπου για τη ζωή και τη θλίψη που γεννά ο θάνατος. Σε αντίθεση με τη χριστιανική θρησκεία οι αρχαίοι πίστευαν ότι η επίγεια ζωή είναι καλύτερη από τη μεταθανάτια

Ο Εκτορας χλευάζεται από τους αχαιούς με λόγια (στιχ. 373 -74) και πράξεις (*δεν εσίμωσε κανείς χωρίς να τον κεντήσει.)*

**Στχι 390** τονίζεται η φιλία του Αχιλλέα με τον Πάτροκλο και γενικά η αξία της φιλίας. Η ταφή του νεκρού προβάλλει ως μια από τις σημαντικότερες υποχρεώσεις των αρχαίων ελλήνων

**Χαρακτηρισμοί των ηρώων**

**Αχιλλέας**: Χαρακτηρίζεται από υπερβολική σκληρότητα. Μοναδικό κίνητρο κάθε πράξης του πλέον εί αι η εκδίκηση.Ο Αχιλλέας μιλά με έπαρση, εκδικητικότητα, σκληρότητα και του απευθύνει χαρακτηρισμούς που δείχνουν το μίσος του. Είναι τόσο θυμωμένος και λυπημένος από τον θάνατο του Πατρόκλου που ξεπερνά τα όρια και γίνεται υβριστής, κάτι που του υπενθυμίζει κι ο Έκτορας στα τελευταία του λόγια. Η δίψα του για εκδίκηση τον οδηγεί στη ασέβεια καθώς παραβαίνει τον άγραφο πανάρχαιο νόμο της απόδοσης των νεκρών στους οικείους τους για ταφή. Ο ίδιος δεν μπορεί να χαρεί τη νίκη του γιατί πλέον στον νου του έχει να φροντίσει για την ταφή του Πατρόκλου με όλες τις τιμές που αρμόζουν.

**Έκτορας**: Ο Έκτορας για μια ακόμη φορά είναι πιστός στο ηρωικό ιδεώδες. Παρότι καταλαβαίνει την απάτη της θεάς Αθηνάς δεν προσπαθεί να ξεφύγει αλλά πιστός στην έννοια της τιμής και του καθήκοντος μένει να αντιμετωπίσει τον Αχιλλέα παρότι ξέρει ότι τον περιμένει βέβαιο θάνατος. Σα γνήσιος ομηρικός ήρωας επιδιώκει να κερδίσει την υστεροφημία του. Αν και γνωρίζει ότι βαδίζει προς το θάνατό του κατορθώνει να διατηρήσει την αξιοπρέπεια, την ευγένεια και την ανθρωπιά του.  Σκεπτόμενος την οικογένεια που αφήνει πίσω ζητά να μην κακοποιηθεί το σώμα του αλλά να αποδοθεί στους δικούς του για να λάβει τη δέουσα φροντίδα.